Ehk siis, mina küll kaugelt, Tartust, olen näinud, kuidas üks ettevõte sisuliselt ettevõtte oma rahadega ära erastati. Ma ei pea võimalikuks nagu siis olla ise taolises protsessis osanik. Ehk siis, seni kuni mul on küsimused, kas 24 miljardit on aktsepteeritav riigiabi? Kas 15 või 20 miljonit tonni on see, mida võib kaevata? Kas  süsinikdioksiidi emissiooni kvoote tuleb Eestile 12,7 miljonit või 14,7 miljonit tonni aastas? Seni, kuni ma ise ei tea, mis kaup see on, mida ma müün, senikaua ma teda turule sokutama ei lähe, sest ma tean, et ostja ei tule kunagi pakkuma seda hinda, mis tuleks, mis oleks kaubal siis, kui kõik need esitatud küsimused saaksid positiivse vastuse.